ai4bharat/Pralekha huggingface dataset:
माहिती आणि प्रसारण मंत्रालय
53 व्या आंतरराष्ट्रीय भारतीय चित्रपट महोत्सवात  उलगडणार बालपणीची स्वप्नांची दुनिया आणि उत्साहानं भरलेली सळसळती ऊर्जा
युनिसेफ च्या सहकार्याने इफ्फी सादर करत आहे सहा बालचित्रपट
#IFFIWood, 20 November 2022
मुलं ही घडवायची गोष्ट नसून उलगडून दाखवायची माणसं आहेत, असं प्रसिद्ध अमेरिकन लेखक जेस लेअर यांनी म्हटलं आहे. बालपणीची स्वप्नांची दुनिया ,उत्साहानं भरलेली सळसळती ऊर्जा, बालपण आणि त्याच्या सामाजिक-आर्थिक संदर्भांना आकार देणारे बारकावे यांचे चित्रपटाच्या माध्यमातून केलेले सादरीकरण दाखवण्यासाठी 53 वा आंतरराष्ट्रीय भारतीय चित्रपट महोत्सव  सज्ज आहे.
कॅपरनौम
कॅपरनौमपासून, नानी तेरी मोरनी, म्होनबेनी इझुंग - नागालँडमधील आठ वर्षीय म्होनबेनी इझुंग जिने नदीत बुडणाऱ्या आपल्या आजीला वाचवलं, आणि राष्ट्रीय शौर्य पुरस्कार मिळवणारी सर्वात युवा विजेती ठरली. इफ्फी महोत्सव युनिसेफच्या सहकार्याने अशा उत्तमोत्तम सहा बालचित्रपटांची एक अत्तराची कुपी घेऊन आला आहे.
ग्रामीण भारतावर आधारित, मालिकेतील आणखी एक चित्रपट म्हणजे सुमी. समाजातील वंचित घटकातील एका 12 वर्षांच्या मुलीची. सुमतीची ‘आशावादी आणि प्रेरणादायी कथा’ आहे, आपल्या गावापासून मैलोनमैल दूर असलेल्या शाळेत जाण्यासाठी या मुलीला हवी असते सायकल. तिची ही अतिशय माफक गरज पूर्ण करण्यासाठी, ती एका विलक्षण प्रवासाला सुरुवात करते, ज्यात संघर्ष, महत्त्वाकांक्षा, वचनबद्धता आणि मैत्री या विविध भावभावनांचे चित्रण दिसून येते.
नानी तेरी मोरनी
दुसरा क्लासिक चित्रपट, टू फ्रेंड्स, हा 2021 चा बंगाली फीचर ड्रामा आहे, हा चित्रपट भारतातील बाबरी मशिदीच्या विध्वंसानंतर वाढत्या धार्मिक विभाजनामुळे निर्माण झालेल्या ताणतणावात मार्गक्रमण करणाऱ्या 8 वर्षांच्या दोन मुलांची कथा सादर करतो.
इफ्फीमध्ये प्रदर्शित होणारे इतर दोन बाल चित्रपट म्हणजे उड जा नन्हे दिल आणि धनक, हे आहेत.
U.Ujgare/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 151
विज्ञान आणि तंत्रज्ञान मंत्रालय
ई कॉमर्स मंच स्टार्ट अप्स किंवा सूक्ष्म लघु आणि मध्यम उद्योगांना सक्षम करणारे महत्त्वाचे साधन : केंद्रीय मंत्री जितेंद्र सिंग यांचे प्रतिपादन
पंतप्रधान मोदी यांच्या नेतृत्वाखालील सरकारकडून कृषी तंत्रज्ञान ते जैवतंत्रज्ञान, समुद्र विज्ञान ते अंतराळविज्ञान अशा विविध क्षेत्रातील स्टार्ट अप्स आणि सूक्ष्म, लघु तसेच मध्यम उद्योगांसाठी योग्य अशी वातावरण निर्मिती
नवी दिल्ली, 31 ऑगस्ट 2023
ई-कॉमर्स मंच हे स्टार्टअप्स आणि सूक्ष्म, लघु व मध्यम उद्योगांच्या विकासासाठीचे सक्षम माध्यम असल्याचे प्रतिपादन विज्ञान आणि तंत्रज्ञान राज्यमंत्री  जितेंद्र सिंग यांनी आज केले.
नवी दिल्ली येथे 'नवोन्मेषाची जोपासना आणि नवोद्योजकता : छोट्या उद्योगांच्या यशासाठी मार्ग निर्माण' ही संकल्पना असलेल्या चौथ्या ॲमेझॉन संभव परिषदेला संबोधित करताना आज जितेंद्र सिंग यांनी सांगितले की सूक्ष्म ,लघु आणि मध्यम उद्योग हे भारताच्या अर्थव्यवस्थेसाठी महत्त्वाचे आहेत. कारण याच क्षेत्रातून उद्योगांसाठी महत्त्वाच्या अशा पूरक घटकांचा पुरवठा होतो आणि त्यामुळेच देशातील संपूर्ण औद्योगिक विकासात हे उद्योग महत्त्वाचा वाटा उचलतात. हे उद्योग विक्रीयोग्य वस्तू घडवतात, मोठ्या प्रमाणावर त्यांचे उत्पादन घेतात, आणि त्यांच्यावर प्रक्रिया करतात. ही सर्व आपल्याला विशेषतः सर्वात महत्त्वाचे भागधारक आणि लाभार्थी असलेल्या लघु, सूक्ष्म आणि मध्यम उद्योगांना व्यवसाय सुलभतेच्या दिशेने घेऊन जाणारी पावले आहेत, असे मंत्री महोदयांनी नमूद केले.
पंतप्रधान नरेंद्र मोदी यांच्या नेतृत्वाखालील भारत हा वेगाने विकास पावत असलेल्या संशोधनाधारित अर्थव्यवस्थांमधील एक अर्थव्यवस्था म्हणून उदयाला येत आहे. ई-कॉमर्स मंचांबरोबरचा समन्वय हा खाजगी आणि सार्वजनिक क्षेत्रांमधील, सरकार आणि उद्योग यांच्यामधील आणि सर्वात महत्त्वाचे म्हणजे सक्षम संसाधने आणि सूक्ष्म,लघु, मध्यम उद्योग यांच्याधील सेतू म्हणून महत्त्वाची भूमिका बजावेल, असा विश्वास जितेंद्र सिंग यांनी व्यक्त केला.
सूक्ष्म, लघु आणि मध्यम उद्योग यांच्यामध्ये भारताला पाच ट्रिलियन डॉलर्सची अर्थव्यवस्था बनवण्याची तसेच आपले आत्मनिर्भर भारताचे स्वप्न विकसित करण्याची ताकद आहे.
संशोधनाच्या आणि नवऊद्योजकतेच्या मैदानावर दृढ पाय रोवून उभे असलेले पंतप्रधान नरेंद्र मोदी आणि भारताला अर्थव्यवस्थांच्या पंक्तीत नेऊन बसवण्यासाठी सक्षम असणारे उद्योग यामुळे भारतातील तरुणांसाठी सध्याचा काळ सर्वोत्तम आहे, असेही जितेंद्र सिंग यांनी नमूद केले.R.Aghor/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 30
रसायन आणि खते मंत्रालय
डॉ मनसुख मांडवीय यांच्या हस्ते आज भारतातील फार्मा - मेड टेक क्षेत्रात संशोधन, विकास आणि नवोन्मेषावरील राष्ट्रीय धोरण आणि फार्मा-मेडटेक क्षेत्रातील संशोधन आणि नवोन्मेषासाठी प्रोत्साहन योजनेचा प्रारंभ
नवी दिल्ली, 26 सप्टेंबर 2023
"आजचा दिवस खरोखर ऐतिहासिक असून औषध निर्माण आणि वैद्यकीय उपकरणे क्षेत्रातील आत्मनिर्भर भारताच्या प्रवासातील हे एक निर्णायक वळण आहे. आपल्याला भारतीय औषधनिर्माण आणि मेड टेक क्षेत्राचे रूपांतर किंमत आधारित उद्योगातून मूल्य-आधारित आणि नवकल्पना-आधारित उद्योगात करणे आवश्यक आहे." असे केंद्रीय आरोग्य आणि कुटुंब कल्याण मंत्री,डॉ मनसुख मांडवीय यांनी आज भारतातील फार्मा मेड टेक क्षेत्रात संशोधन, विकास आणि नवोन्मेषावरील राष्ट्रीय धोरण आणि फार्मा-मेडटेक क्षेत्रातील संशोधन आणि नवोन्मेषाच्या प्रोत्साहन योजनेचा प्रारंभ करताना सांगितले.
ही योजना भारताला औषधनिर्माण क्षेत्रातील जागतिक बाजारपेठेत गुणवत्ता, सहज उपलब्धता आणि परवडण्याजोगी किंमत या निकषांवर उच्च-पातळीवरील, उच्च-मूल्याचा भागीदार बनवण्यावर लक्ष केंद्रित करेल, असे या योजनेच्या लाभांविषयी माहिती देताना डॉ मांडवीय यांनी सांगितले. या योजनेमुळे कौशल्य आणि क्षमता यांची सांगड घातलेली परिसंस्था विकसित होऊ शकेल ज्यामध्ये शैक्षणिक संस्थांसह खाजगी क्षेत्राचा देखील सहभाग असेल आणि स्टार्ट अप्स च्या माध्यमातून युवकांमधील नवप्रतिभेला चालना मिळेल, असेही ते पुढे म्हणाले.
या योजनेच्या महत्वावर अधिक भर देताना डॉ मनसुख मांडवीय म्हणाले की भारत औषध निर्माण आणि वैद्यकीय उपकरणे क्षेत्रात संशोधन आणि विकास विषयक पायाभूत सुविधा अधिक मजबूत करूनच आत्मनिर्भरता साध्य करू शकतो ज्यामुळे सर्वांना सहजसुलभरीत्या जीवरक्षक औषधे मिळू शकतील आणि भारत एक औषधनिर्माण आणि वैद्यकीय निर्यातीचे जागतिक केंद्र म्हणून उदयाला येईल.”
भूतकाळातून धडा घेत भारत जगाचे नेतृत्व करत आहे, असे नीती आयोगाचे सदस्य  डॉ व्ही के पॉल यावेळी म्हणाले. सुधारणांच्या या अनेक पैलूंमुळे फार्मा मेड टेक क्षेत्राचा कायापालट होईल, ही योजना आणि या उपक्रमांमुळे आपण भविष्यातील आव्हानांचा सामना करण्यासाठी सज्ज होऊ आणि राष्ट्रीय जैव सुरक्षितता साध्य करू,असे त्यांनी सांगितले.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42
वाणिज्य आणि उदयोग मंत्रालय
अमेरिकेतील भारतीय समुदायच 'वसुधैव कुटुंबकम' या भारतीय तत्त्वज्ञानाचे खरे राजदूत आहेत - गोयल
सॅन फ्रान्सिस्कोमध्ये भारतीय समुदायाच्यावतीने आयोजित स्वागत समारंभामध्ये गोयल यांनी केले मार्गदर्शन
अमेरिकेतील भारतीय समुदाय हे 'वसुधैव कुटुंबकम'  या भारतीय तत्त्वज्ञानाचे खरे राजदूत आहेत, असे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी म्हटले आहे. भारतीय समुदायाने अमेरिकेत अभूतपूर्व मूल्य निर्मिती केल्याबद्दल तसेच नवीन तंत्रज्ञान आणि नवकल्पना यांच्याद्वारे योगदान आणि समर्थन देत भारताचे ऋण परत केल्याबद्दल त्यांनी भारतीय समुदायाचे कौतुक केले. अमेरिकास्थित भारतीय समुदायाच्यावतीने सॅन फ्रान्सिस्को येथे पीयूष गोयल यांच्या स्वागत समारंभाचा कार्यक्रम आयोजित करण्यात आला होता. यावेळी उपस्थित भारतीय समुदायाला गोयल यांनी मार्गदर्शन केले.
सॅन फ्रान्सिस्को मध्ये 'इंडिया-यूएस स्टार्टअप सेतू'  याचा आरंभ गोयल यांच्या हस्ते यावेळी करण्यात आला. या उपक्रमाविषयी बोलताना मंत्री गोयल म्हणाले, की हा उपक्रम भारतीय आणि अमेरिकन कंपन्यांमध्ये सेतू म्हणून कार्य करेल आणि यूएस मधील भारतीय समुदायाच्या यशोगाथा समजून घेणे, कौशल्य वाढवणे आणि त्याचा लाभ मिळविण्यासाठी, भारतीय उद्योजकांना उपयुक्त ठरेल.
याप्रसंगी गोयल म्हणाले की, पंतप्रधान मोदींच्या नेतृत्वाखाली देश आत्मनिर्भर होण्यासाठी सर्वतोपरी प्रयत्न करत आहे.सेमीकंडक्टरविषयक धोरण, 13 क्षेत्रांतील उत्पादनाशी निगडित प्रोत्साहन योजना, जागतिक स्तरावर परिचालन करणाऱ्या मोठ्या कारखान्यांच्या उपक्रमांबद्दलची माहिती त्यांनी यावेळी दिली.
भारतीय समुदायाने सण आणि इतर प्रसंगी भेटवस्तू देण्यासाठी ओडीओपीला  प्रोत्साहन देण्यासाठी भारतीय उत्पादने वापरावीत असे आवाहन करून श्री गोयल म्हणाले, की यामुळे भारतातील लाखो विणकर आणि कारागीरांना उपजीविका मिळेल.
यावेळी गोयल म्हणाले की, भारतात उत्तम रीतीने परिवर्तन होत आहे, देश आज अधिक आत्मविश्वासाने वाटचाल करत आहे, अधिक आत्मनिर्भर आहे आणि अधिक प्रगती करण्याची आकांक्षा बाळगत आहे. पुढील 25 वर्षात विकसित राष्ट्र बनण्याच्या दिशेने होणाऱ्या भारताच्या या प्रवासात भारतीय समुदायाने सहकार्य करावे आणि सहभागी व्हावे, असे आवाहनही त्यांनी यावेळी केले.
अर्थ मंत्रालय
नागपूर विभागाच्या जीएसटी गुप्तवार्ता महासंचालनालयाने  नागपूर येथे फसवणूक करून 213.87 कोटी रुपयांचा इनपुट टॅक्स क्रेडिट परतावा मिळवणारे अस्तित्त्वातच नसलेल्या संस्थांचे रॅकेट उघड केले - नागपूर विभागीय युनिटच्या डीजीजीआय यांनी 90 कोटींचा परतावा मंजूर होण्यापूर्वी रोखला
नागपूर, 6 जुलै 2021
प्रथमच नागपूर विभागीय युनिटच्या डीजीजीआयच्या अधिकाऱ्यांनी नागपूर येथील अस्तित्त्वात नसलेल्या तीन संस्थांनी फसवणूक करून 213.87 कोटी रुपयांचा इनपुट टॅक्स क्रेडिट परतावा मिळवल्याचे उघडकीस आणले. 1 जुलै 2021 पासून त्यांनी नागपूर येथे बनावट इनव्हॉईस रॅकेट संदर्भात विशिष्ट माहितीच्या आधारे विविध ठिकाणी शोध घेतला.निर्यातदार म्हणून काम करणार्या काही अस्तित्त्वात नसलेल्या संस्था आयसीडी, मिहान, नागपूर येथून तंबाखू उत्पादनांची संशयास्पद “निर्यात” करत होत्या आणि त्याच्या जोरावर त्या सीजीएसटी विभाग, हिंगणा, नागपूर कडून शेकडो कोटी रुपयांच्या इनपुट टॅक्स क्रेडीटचा परतावा घेत होत्या.
या कंपन्यांच्या घोषित पीपीओबीच्या ठिकाणी टाकलेल्या छाप्यादरम्यान या तिन्ही संस्था अस्तित्त्वात नसल्याचे आढळले. केवळ कागदावरच त्या अस्तित्वात होत्या आणि त्यांचे भौतिक अस्तित्व नव्हते. नोंदणी झाल्यानंतर अवघ्या तीन महिन्यांच्या कालावधीत या तिन्ही अस्तित्त्वात नसलेल्या कंपन्यांनी शिपिंग बिले दाखल केली आणि पाईप्स आणि सिगारेट सारख्या सामान्य उत्पादनाची निर्यात दाखवली ज्यावर 28% जीएसटी आणि भरपाई उपकर 290% आकारला जातो. याच्या आधारे त्यांनी जमा आयटीसीचा 213.87 कोटी रुपयांचा परतावा रिफंड म्हणून मागितला आहे.
व्यापक तपासणी दरम्यान, असे आढळून आले आहे की या तिन्ही अस्तित्त्वात नसलेल्या कंपन्यांच्या निर्मितीमागे एक सूत्रधार आहे ज्याने प्रथम संशयास्पद “निर्यात” करून नंतर फसव्या परताव्याचा दावा केला. या रॅकेटमागील मुख्य सूत्रधाराची ओळख आणि ठिकाणासंबंधी काही धागेदोरे मिळाले असून तपास सुरू आहे.
वरील परताव्यापैकी 123.97 कोटी रुपयांचे परतावे सीजीएसटी विभाग, हिंगणा, नागपूर यांनी जून, 2021 च्या पहिल्या आठवड्यात मंजूर केले होते. मात्र नागपूर विभागाच्या डीजीजीआयनी वेळेवर हस्तक्षेप केल्यामुळे या संस्थांनी दाखल केलेल्या 89.90 कोटी रुपयांचा परतावा थांबवून मंजूर होण्यापूर्वी नुकसान रोखण्यात आले.
तपासादरम्यान जे महत्त्वाचे सत्य समोर आले आहे ते म्हणजे हे रॅकेट केवळ तीन अस्तित्वात नसलेल्या कंपन्यांपुरते मर्यादीत असू शकत नाही. त्यांनी संशयास्पद ‘निर्यात’ करण्यासाठी आणि नंतर फसव्या परताव्याचा दावा करण्यासाठी अशाच प्रकारच्या काही विशिष्ट संस्था एका खास अधिकारक्षेत्रात सुरु केल्या आहेत असे दिसून येत आहे. त्याचबरोबर तपासही सुरु आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
आरोग्य आणि कुटुंब कल्याण मंत्रालय
कोविड-19 लसीकरण- 84 वा दिवस
कोविड-19 प्रतिबंधक लसीच्या एकूण 9.78 कोटींहून अधिक मात्रा देण्यात आल्या
आज रात्री 8 वाजेपर्यंत लसींच्या 13 लाख मात्रा देण्यात आल्या
देशात कोविड-19 प्रतिबंधक लसींच्या आतापर्यंत देण्यात आलेल्या एकूण मात्रांची संख्या 9 कोटी 78 लाखांच्या पुढे गेली आहे.
आज रात्री 8 वाजेपर्यंतच्या तात्पुरत्या अहवालानुसार लसीच्या एकूण 9,78,71,045 मात्रा देण्यात आल्या आहेत.
|
|
HCWs
|
|
FLWs
|
|
Age Group 45-60 years
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
89,87,818
|
|
54,78,562
|
|
98,65,504
|
|
46,56,236
|
|
2,81,30,126
|
|
5,79,276
|
|
3,85,92,532
|
|
15,80,991
|
|
8,55,75,980
|
|
1,22,95,065
यामध्ये लसीची पहिली मात्रा घेणाऱ्या 89,87,818 आरोग्य कर्मचाऱ्यांचा आणि लसीची दुसरी मात्रा घेणाऱ्या 54,78,562 आरोग्य कर्मचाऱ्यांचा तसेच लसीची पहिली मात्रा घेणाऱ्या आघाडीवर काम करणाऱ्या 98,65,504 कर्मचाऱ्यांचा, लसीची दुसरी मात्रा घेणाऱ्या आघाडीवर काम करणाऱ्या 46,56,236 कर्मचाऱ्यांचा, लसीची पहिली मात्रा घेणाऱ्या 45 ते 59वर्षे वयोगटातील 2,81,30,126 लाभार्थ्यांचा आणि दुसरी मात्रा घेणाऱ्या 45 ते 59 वर्षे वयोगटातील 5,79,276 लाभार्थ्यांचा तसेच पहिली मात्रा घेणाऱ्या 60 वर्षावरील वयोगटातील 3,85,92,532 लाभार्थ्यांचा , पहिली मात्रा घेणाऱ्या 60 वर्षावरील वयोगटातील 15,80,991 लाभार्थ्यांचा समावेश आहे.
|
|
Date: 9th April 2021 
|
|
HCWs
|
|
FLWs
|
|
Age Group 45-60 years
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
11,572
|
|
27,795
|
|
51,427
|
|
1,08,905
|
|
18,56,773
|
|
51,732
|
|
9,04,294
|
|
2,04,451
|
|
28,24,066
|
|
3,92,883
आज देशव्यापी लसीकरणाच्या 84 व्या दिवशी रात्री 8 वाजेपर्यंत लसींच्या 32,16,949 मात्रा देण्यात आल्या. तात्पुरत्या अहवालातील माहितीनुसार यापैकी 28,24,066 लाभार्थ्यांना पहिली मात्रा देण्यात आली तर 28,24,066 लाभार्थ्यांना दुसरी मात्रा देण्यात आली. याबाबतचा अंतिम अहवाल आज रात्री उशिरा पूर्ण होईल.
माहिती आणि प्रसारण मंत्रालय
फोटो बातमी – II
केंद्रीय गृह व्यवहार आणि सहकार मंत्री अमित शाह यांची भारतीय कंपनी सचिव संस्थेतील पुरस्कार वितरण कार्यक्रमात उपस्थिती
मुंबई, 18 डिसेंबर 2021
केंद्रीय गृह व्यवहार आणि सहकार मंत्री अमित शाह दोन दिवसांच्या महाराष्ट्र दौऱ्यावर आले आहेत. या दरम्यान त्यांनी आज संध्याकाळी मुंबईत आयसीएसआय अर्थात भारतीय कंपनी सचिव संस्थेत झालेल्या राष्ट्रीय कॉर्पोरेट प्रशासन पारितोषिक वितरण समारंभाला उपस्थित राहून विजेत्यांचा सन्मान केला.
आयसीएसआय राष्ट्रीय कॉर्पोरेट प्रशासन उत्कृष्टता पारितोषिके कंपन्यांच्या विविध श्रेणीअंतर्गत देण्यात आली.
खालील श्रेणींअंतर्गत इतर पारितोषिके देण्यात आली
- कॉर्पोरेट अनुपालन व्यवस्थापनाचे परिणामकारक साधन म्हणून सचिव पातळीवरील लेखा परीक्षण अहवालाचे महत्त्व अधोरेखित करण्याबद्दल सर्वोत्तम सचिव लेखापरीक्षण पारितोषिक
- कॉर्पोरेट सामाजिक दायित्व उत्कृष्टता पुरस्कार
- व्यावसायिक उत्कृष्टतेची पोचपावती देणारी उत्तम कामगिरी करणारी कंपनी सचिव संस्था
अपोलो रुग्णालयाचे संस्थापक डॉ.प्रताप सी रेड्डी यांना उत्तम कॉर्पोरेट प्रशासन तत्वांना प्रोत्साहन देण्यासाठी प्रयत्न केल्याबद्दल आयसीएसआय जीवनगौरव पुरस्काराने सन्मानित करण्यात आले.

M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
आरोग्य आणि कुटुंब कल्याण मंत्रालय
राज्ये/केंद्रशासित प्रदेशांमधील कोविड -19 प्रतिबंधक लसींच्या मात्रांच्या उपलब्धतेबाबत अद्ययावत माहिती
राज्ये /केंद्रशासित प्रदेशांना आतापर्यंत लसीच्या 64.65 कोटींहून अधिक मात्रांचा पुरवठा करण्यात आला आहे
राज्ये/केंद्रशासित प्रदेशांमध्ये अद्यापही न वापरलेल्या 4.78 कोटींहून अधिक लसीच्या मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड -19 प्रतिबंधक लसीकरणाच्या सार्वत्रिकीकरणाच्या नवीन टप्प्याला 21 जून,2021 पासून सुरुवात झाली. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या आणि लसींची पुरवठा साखळी सुनियोजित करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, केंद्र सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
64,65,07,160
|
|
BALANCE AVAILABLE
|
|
4,78,94,030
केंद्र सरकारद्वारे  आणि थेट राज्यांकडून खरेदीच्या मार्गाने राज्ये आणि केंद्रशासित प्रदेशांना आतापर्यंत लसीच्या एकूण 64.65 कोटींहून अधिक  मात्रांचा पुरवठा केला आहे.
राज्ये आणि केंद्रशासित प्रदेशांकडे अद्यापही कोविड प्रतिबंधक लसीच्या न वापरलेल्या 4.78 कोटींहून अधिक  मात्रा अजूनही शिल्लक असून लसीकरणासाठी त्या उपलब्ध आहेत.
पंतप्रधान कार्यालय
खेल रत्न पुरस्काराचे आता मेजर ध्यानचंद खेल रत्न पुरस्कार म्हणून नामकरण – पंतप्रधान
नवी दिल्ली, 6 ऑगस्ट 2021
खेल रत्न पुरस्कारांना मेजर ध्यानचंद यांचे नाव देण्याची विनंती नागरिकांकडून केली जात होती. लोक भावनांचा आदर करत खेल रत्न पुरस्काराला आता मेजर ध्यानचंद खेल रत्न पुरस्कार म्हणून संबोधले जाईल असे पंतप्रधान नरेंद्र मोदी यांनी म्हटले आहे.
भारतला अभिमान आणि सन्मानाच्या नव्या शिखरावर नेणाऱ्या खेळाडूंमध्ये मेजर ध्यानचंद हे अग्रगण्य होते. आपल्या देशाच्या सर्वोच्च क्रीडा सन्मानाला त्यांचे नाव देणे उचित होईल, असे पंतप्रधानांनी म्हटले आहे.
महिला आणि पुरुष हॉकी संघाच्या चमकदार कामगिरीने संपूर्ण देशाचे मन जिंकले आहे. संपूर्ण देशभरात हॉकी प्रती नव्याने रुची निर्माण होत आहे. येत्या काळासाठी हे अतिशय सकारात्मक चिन्ह आहे, असे पंतप्रधानांनी ट्वीट केले आहे.
खेल रत्न पुरस्काराला मेजर ध्यानचंद यांचे नाव देण्याची विनंती नागरिकांकडून केली जात होती. त्यांच्या भावनांचा आदर करत खेल रत्न पुरस्काराला आता मेजर ध्यानचंद खेल रत्न पुरस्कार म्हणून संबोधलेजाईल. जय हिंद !
ऑलिम्पिक क्रीडा स्पर्धांमध्ये भारतीय खेळाडूंच्या शानदार प्रयत्नाने देशाचे मन जिंकले आहे. विशेषकरून हॉकी मध्ये आपल्या मुला-मुलीनी जी इच्छाशक्ती,जिंकण्यासाठीची झुंजार वृत्ती यांचे घडवलेले दर्शन वर्तमान आणि येत्या काळासाठी मोठी प्रेरणादायी आहे.
देशाला अभिमानास्पद अशा या क्षणी खेल रत्न पुरस्काराला आता मेजर ध्यानचंद खेल रत्न पुरस्कार म्हणून संबोधले जावे अशी जन भावना व्यक्त करण्यात येत होती. या लोक भावनेचा आदर करत या पुरस्काराचे नाव आता मेजर ध्यानचंद खेल रत्न पुरस्कार असे करण्यात येत आहे.
जय हिंद!Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नागरी उड्डाण मंत्रालय
आंतरराष्ट्रीय प्रवाशांसाठी कोविड -19 चाचणी
विमानतळाच्या प्रवेशद्वारावर प्रायोगिक तत्वावर चाचणी घेण्यास परवानगी
नवी दिल्ली, 16 सप्टेंबर 2020
नागरी उड्डाण मंत्रालयाने आंतरराष्ट्रीय प्रवाशांची ये-जा सुलभ करण्यासाठी प्रायोगिक तत्वावर विमानतळाच्या प्रवेशद्वारावर आरटी-पीसीआर चाचणी घेण्यास परवानगी दिली आहे.
मार्गदर्शक तत्त्वांच्या ठळक वैशिष्ट्यांमध्ये पुढील बाबींचा समावेश आहे-
- विमानतळ ऑपरेटर आरटी-पीसीआर चाचणीसाठी नमुना संकलनासह वेटिंग लाउंज सुविधा तयार करेल.
- वेटिंग लाउंज परिचालन क्षेत्रापासून दूर असले पाहिजे, आरोग्य आणि कुटुंब कल्याण मंत्रालयाने जारी केलेल्या सर्व स्वच्छताविषयक आणि सामाजिक अंतर संबंधित मार्गदर्शक तत्त्वांचे पालन केले पाहिजे, अनधिकृत प्रवेश नसावा, वायफाय, एफ अँड बी पर्याय, प्रसाधनगृहे सारख्या प्रवाशांना आवश्यक सुविधा पुरवण्यात याव्यात , चाचणी आणि विविध सुविधा इत्यादींबाबत पैसे भरण्यासाठी कॅशलेस पर्याय उपलब्ध करुन द्यावा.
- विमानतळ ऑपरेटर चाचणीच्या निकालाची प्रतीक्षा करणाऱ्या प्रवाशांना वेटिंग लाउंजमध्ये थांबण्यासाठी किंवा चाचणी निकाल उपलब्ध होईपर्यंत अलगीकरणात राहण्यासाठी नियुक्त केलेल्या हॉटेलवर जाण्यासाठी प्रवाशांना पर्याय प्रदान करावा
- आयसीएमआर आणि एनएबीएलने निर्धारित केलेल्या प्रोटोकॉलचे काटेकोरपणे पालन करण्यासाठी नमुना संकलन
- प्रवाशांनी संबंधित संकेतस्थळ किंवा इतर योग्य ऑनलाइन प्लॅटफॉर्मद्वारे आरटी-पीसीआर चाचणीचे ऑनलाइन आरक्षण करावे. विमानतळांवर चाचणी घेण्याकरिता विमानतळ ऑपरेटरांनी एक योग्य यंत्रणा ठेवावी
- चाचणीचा निकाल उपलब्ध होईपर्यंत राज्य प्रशासनाने नमुना संकलनसह वेटिंग लाउंज येथे प्रवाशांचा पासपोर्ट ताब्यात घ्यावा.
- चाचणीचा निकाल नकारात्मक असल्यास, प्रवाशाला वेटिंग लाउंजमधून बाहेर पडण्याची परवानगी दिली जाईल, आणि कनेक्टिंग फ्लाइट पकडण्यासाठी प्रस्थान करू शकतात . मात्र निकाल सकारात्मक असल्यास राज्य प्रशासनाकडून आयसीएमआर प्रोटोकॉलच्या अनुषंगाने प्रक्रिया केली जाईल.
- कोणत्याही प्रवाशाला अनधिकृतरित्या बाहेर पडता येऊ नये.
नागरी उड्डाण राज्यमंत्री  हरदीपसिंग पुरी यांनी आज राज्यसभेत लेखी उत्तरात ही माहिती दिली.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
पंतप्रधान कार्यालय
शहरी पायाभूत सुविधांसाठीचा कोनशिला समारंभ पंतप्रधानांच्या हस्ते संपन्न:
कल्याणकारी योजनांच्या फायद्याबाबत लाभार्थ्यांकडून घेतलेल्या माहितीचे साक्षीदार; जयपूरमध्ये जाहीर सभेला संबोधन
नवी दिल्ली, 7 जुलै 2018
पंतप्रधान नरेंद्र मोदी यांनी आज जयपूरमध्ये एका जाहीर सभेस संबोधित केले. राजस्थान राज्यासाठीच्या 13 नागरी पायाभूत प्रकल्पांचा कोनशिला समारंभ पंतप्रधानांच्या हस्ते संपन्न झाला.
त्यानंतर त्यांनी, भारत सरकार आणि राजस्थान सरकारच्या कल्याणकारी योजनांच्या निवडक लाभार्थ्यांतर्फे दृकश्राव्य कार्यक्रमातून केलेले अनुभव कथन पहिले. हे सादरीकरण राजस्थानच्या मुख्यमंत्री श्रीमती वसुंधरा राजे यांनी प्रधानमंत्री उज्ज्वला योजना, मुद्रा योजना, प्रधानमंत्री आवास योजना आणि अनेक इतर योजनांचा समावेश करून बनविले होते.
उत्साही आणि मोठ्या प्रमाणावर उपस्थितांना संबोधित करतांना पंतप्रधान म्हणाले की, राजस्थान मध्ये आलेल्या पाहुण्यांचे आदरातिथ्य आणि पाहुणचार राजस्थान कसा करतो याचा मी अनुभव घेत आहे. त्यांनी सांगितले की, गेल्या काही वर्षात राजस्थानने स्वतःची प्रगती किती व्यापक आणि वेगाने केली याचे खरे चित्र आजच्या राजस्थान मधून अभ्यागत पाहू शकतात.
त्यांनी राजस्थानला धैर्यशील देश मानले. निसर्गाशी सुसंगत रहाणे किंवा आपल्या देशाचे रक्षण करणे, यासाठी राजस्थानने नेहमीच मार्ग दाखवला आहे, असेही ते म्हणाले.
राजस्थानच्या मुख्यमंत्री, श्रीमती वसुंधरा राजे यांच्या कामाची स्तुती करतांना पंतप्रधान म्हणाले की, त्यांनी राज्याची कार्य संस्कृती बदलली असून, केंद्र आणि राज्य सरकार मिळून राजस्थानच्या प्रगतीसाठी एकत्र काम करत आहेत.
ते पुढे म्हणाले की, आज लाभार्थ्यांतर्फे करण्यात आलेल्या सादरीकरणातुन त्यांच्या सुख व आनंदाचे आज येथे उपस्थित असलेले सर्व साक्षीदार आहेत.
त्यांनी केंद्र सरकार शेतकऱ्यांच्या हितासाठी कसे कार्य करीत आहे याबाबत माहिती सांगितली. ते चालू खरीप हंगामात विविध पिकांच्या किमान पाठिंबा मूल्यात झालेल्या वाढीबाबत उपस्थितांशी बोलले.
पंतप्रधानांनी राजस्थानमधिल विविध योजनांच्या प्रगतीचा उल्लेख केला, ज्यात स्वच्छ भारत मिशन, जन धन योजना, प्रधान मंत्री आवास योजना, मुद्रा योजना, उज्ज्वला योजनांचा समावेश आहे.
राजस्थानला पुढील वर्षी 70 वर्षे पूर्ण होत आहेत, हे सांगताना पंतप्रधानांनी विकसित राजस्थान निर्मितेच्या वचन बद्धतेला उजाळा दिला, जो नव भारताच्या निर्मितीत एक प्रमुख भूमिका निभावणार आहे.
B.Gokhale/P.Malandkar
(Visitor Counter : 70
ग्राहक व्यवहार, अन्न आणि सार्वजनिक पुरवठा मंत्रालय
भारतात मोहरीचे तेल वगळता देशांतर्गत किरकोळ आणि घाऊक खाद्य तेलाच्या किमतीत घट
आंतरराष्ट्रीय बाजारात, खाद्य तेलाच्या किंमतीत झालेल्या वाढीमुळे, देशांतर्गत बाजारातही चढउतार
गव्हाच्या किरकोळ आणि घाऊक दरात, गेल्या वर्षभरात अनुक्रमे 7.12 टक्के आणि 4.37 टक्क्यांची घट
मे महिन्याच्या तुलनेत, चणा, तूर, उडीद आणि मुगाच्या किमतीतही घसरण
कांदा, बटाटा आणि टमाटोच्या किंमतीतही वर्षभरात घसरण
आंतरराष्ट्रीय बाजारात खाद्यतेलाच्या किमतीत सातत्याने वाढ होत असतांना, देशांतर्गत, बाजारात मात्र, काही तेले वगळता, खाद्यतेलांच्या किमती कमी होतांना दिसत आहेत, अशी माहिती, अन्न आणि सार्वजनिक वितरण विभागाने दिली आहे.
Source – DoCA/SEAI
आंतरराष्ट्रीय बाजारपेठेत खाद्यतेलांच्या किमतीत लक्षणीय म्हणजे, 1.95% ते 7.17% वाढ झाली आहे, मात्र सरकारने या तेलावरील आयात शुल्क कमी केल्यानंतर देशांतल्या बाजारात मात्र, खाद्यतेलाच्या किमती कमी झाल्या आहेत. हे शुल्क कमी केल्यानंतर किमतीत झालेला परिणाम लक्षणीय आहे. . केंद्र सरकारने हे शुल्क कमी करण्यासाठी केलेल्या विविध प्रयत्नांचा ग्राहकांना लाभ मिळणार आहे.
सोयाबीन तेल, सनफ्लॉवर तेल, कच्चे पाम तेल, आरबीडी पामोलीव्ह तेलाच्या आंतरराष्ट्रीय बाजारातील किमतीत, गेल्या महिनाभरात अनुक्रमे, 1.85%, 3.15%, 8.44% आणि 10.92% इतकी वाढ झाली आहे. मात्र या तेलांवरील आयात शुल्क, 11 सप्टेंबर 2021 पासून कमी करण्यात आले आहे. त्यामुळे, य देशांतर्गत बाजारात, तेलाच्या किमती 0.22% ते 1.93% पर्यंत कमी झाल्या आहेत. मात्र, मोहरीचे तेल जे भारतातच तयार होणारे तेल असून, केंद्र सरकार करत असलेल्या विविध प्रयत्नांमुळे या किंमतीही लवकरच कमी होण्याची अपेक्षा आहे.
त्याचप्रमाणे, घाऊक आणि किरकोळ अशा दोन्ही बाजारात, गव्हाच्या किमती, अनुक्रमे 5.39% आणि 3.56% कमी झाल्या आहेत. तांदळाच्या घाऊक किमतीत 0.07% ची घट आणि किरकोळ किमतीत 1.26% ची वाढ झाली आहे.
गव्हाच्या दरात वार्षिक तुलनेत, घाऊक किमतीत, 7.12% तर किरकोळ बाजारात 4.37% घट झाली आहे.
तांदूळ आणि गव्हाच्या किमान हमीभावात वाढ झाली असली तरीही,  बाजारात, गहू आणि तांदळाच्या दरात घट झाली असून, सर्वसामान्य ग्राहकांसाठी ही घट दिलासादायक आहे.
मे महिन्याच्या तुलनेत, ऑक्टोबरमध्ये, चणा, तूर, उडीद आणि मूगाच्या किमती, अनुक्रमे 1.08%, 2.65%, 2.83% आणि 4.99% ने घटल्या आहेत.
कांदा, बटाटा, टमाटो यांच्या अखिल भारतीय किरकोळ किमतीतही वार्षिक तुलनेत, घट झाली आहे. बटाटा, 44.77% कांदा 17.09% टक्के आणि टमाटोच्या किमती वार्षिक तुलनेत 22.83% नी घटल्या आहेत.